Trevor Phillips

Kapetan T

Jock Cranley

Tony

Trev

T-revor

Ujko T

Phillip Trevors

Diego Santiago

"Ludi Tip"

### Mjesto Stanovanja:

Prikolica, Zacundo Avenija, Sandy Shores, Okrug BlaineVanilla Unicorn Striptiz Klub, Strawberry, Los Santos

### Obitelj:

Gđa Philips (Majka), ?Nepoznati otac, ?

Ryan Phillips (Brat), ☠

### Glavne Afilijacije

Michael De Santa, ?Franklin Clinton

Lamar Davis

Protatonist

Ron Jakowski

Wade Herbert

Floyd Herbert, ☠

"Šef"

Poduzeće Trevor Phillips (Vođa)

Lester Crest

Brad Snider, ☠

Martin Madrazo

Patricia Madrazo

Altruisti (Moguća Izdaja)

"Gljiva" Frank

Oscar Guzman

Ortega, ☠

Maude Eccles

Cletus Ewing

Lost Motociklistička Banda

Josh Berstein

Civilna Granična Patrola

Joe, ☠

Josef, ☠

Manuel

Braća O'Neil, ☠

Devin Weson, ?

Steve Haines, ?

Wei Cheng, ?

Tao Cheng, ?

Chengov prevoditelj

Nigel

Gđa Thornhill

Marry-ann Quinn

### Vozila

Crveni BodhiCrveni Hot Rod Blazer (Dar)

Crveni Faggio

Crni Frogger

Crni Speedo

Mesa (Ukradena/rentalna)

Igračev Izbor

### Posao:

Oružane pljačkeDilanje oružja

Dilanje droge

Vanilla Unicorn Striptiz Klub

Poduzeće Trevor Phillips

Polje McKenzie (Opcionalno)

## Informacije iz igre

### Pojavljuje se u:

Grand Theft Auto 5Grand Theft Auto Online

### Glas posuđuje:

Steven Ogg

"Što se dogodi u tami, izađe na svjetlo!"

-Trevor Phillips se obraća Michaelu De Santi tijekom misije Ratna Sjekira.

**Trevor Phillips** (č. Trevor Filips) je lik iz Grand Theft Auto serijala koji se pojavljuje kao jedan od tri protagonista Grand Theft Auta 5, uz Michaela De Santu i Franklina Clintona. On se također pojavljuje kao jedan od kontakata u Grand Theft Auto Onlineu.

## Povijest Lika

### Pozadina

Ono što je poznato o Trevoru i njegovom prethodnom životu je ispričano od strane njega samoga.

Trevor je rođen i odgojen u Kanadi blizu granice sa SAD-om, ili kako je on naziva, "Kanadska granična regija SAD-a." Tijekom razgovora s Franklinom, on tvrdi da je odrastao u "Pet saveznih država, dvije države, četrnaest različitih domova, uz osam očeva, u tri doma, od koja su dva bila popravna i jedan predivan, oštećen cvijet od majke." te da je "Odslužio i za svoju domovinu i samoga sebe."

Već kao dijete je imao povijest izljeva bijesa i nasilnih impulsa koji su mu onemogućili da se pravilno uklopi u društvo (naime, navodno je u izljevu bijesa svog trenera hokeja sodomizirao hokejaškom palicom i zadavio svirača klarineta njegovim vlastitim instrumentom). Trevor također spominje kako je ubijao razne male životinjice i "driftere" tijekom ranih godina svojeg života.

Trevorovo djetinjstvo samo po sebi nije bilo sretno. Njegov ga je biološki otac često fizički zlostavljao dok ga je majka zlostavljala emocionalno sa prevelikim očekivanjima, snishodljivim stavom i općenito ga je vidjela kao "beskorisnog dječaka" kojeg nije briga za njegovu majku. Dok je bio dijete, Trevora je njegov otac napustio u trgovačkom centru koji je Trevor kasnije zapalio kao čin osvete. Trevor je također imao brata Ryana koji mu se nikad nije sviđao i koji je umro u navodnoj nesreći u neodređeno vrijeme prije 2013.

Kao što je Trevor sam otkrio, svojevoljno je napustio školu, što je možda razlog što mu fali određeno osnovno znanje, kao na primjer lokacija drevnog Rima, za koji je vjerovao da je dio Amerike. Također priznaje da ima problema sa gramatikom i da često improvizira, ali moguće je da je prošao neku vrstu formalne edukacije zato što govori da je išao u pravnu večernju školu (iako bi to mogao biti sarkazam). Trevor ima dobre matematičke vještine, što potvrđuje Wade koji govori da je "Trevor vrlo dobar sa brojevima", ali to bi moglo biti zbog Wadeovog kvocijenta inteligencije koji je niži od Trevorovog. Kada igra golf, Trevor tvrdi da je bio Kanadski prvak u maloljetnoj kategoriji i da je skoro postao profesionalni igrač. Kasnije u svom životu, Trevor je otkrio da ima talent za letenje te se zbog toga prijavio u Kanadsko Ratno Zrakoplovstvo, ali nekoliko dana prije nego što je završio trening i postao licencirani pilot, Trevora je vojna psihologinja proglasila mentalno nestabilnim što je rezultiralo time da su Trevora izbacili iz vojske i zabranjeno mu je da ikad poleti. Implicirano je da je Trevor izbačen iz vojske zbog jake emocionalne veze sa svojom majkom.

### Rana kriminalna karijera

Nakon što je izbačen iz vojske, Trevor je postao lutalica i počeo je počinjavati sitne zločine na području Kanadsko-Američke granice bez općenitog cilja. Lamaru Davisu priznaje da nikada nije počinio ozbiljan zločin dok 1993. Godine nije upoznao Michaela Townleyja. Upoznali su se kada su zajedno pratili pretovar tereta preko granice. Trevor je tvrdio da je novac koji je dobio za posao bio dobar, te da u to vrijeme "nije bio dovoljno pametan da provjeri reference". Trevor također priča Lamaru o tome kako su on i Michael jednom čekali na sletištu gdje su se trebali naći sa svojim poslodavcem. Nakon nekog vremena, Trevor je primjetio dva vozila kako prilaze sletištu bez obzira na to što im je rečeno da će se s njima naći jedan čovjek. Kada je prvi čovjek prošao kroz vrata, drugi čovjek je počeo vikati na Michaela te im je Trevor prišao i upucao čovjeka u oko signalnim pištoljem koji je imao kod sebe, ubivši ga na mjestu te su se Michael i Trevor riješili trupla nakon što je avion sa teretom sletio. Nakon incidenta, Michael i Trevor su postali partneri u zločinu.

Trevorov prvi posao je bila pljačka mjesta za unovčavanje čekova, iako je na kraju uhvaćen zato što se ispostavilo da ga je blagajnik poznavao, zbog čega je završio u zatvoru na šest mjeseci, ali je pušten nakon četiri. Tijekom tog vremena, Michael je razvio vezu sa stiptizetom po imenu Amanda, što je stvorilo probleme između njega i Trevora zato što se Trevor i Amanda nisu međusobno podnosili. Bez obzira na to, Trevor je postao surogat-ujak Michaelovoj i Amandinoj djeci, Tracy i Jimmiju, iako Jimmy jasno pokazuje nervozu u Trevorovoj blizini. Tijekom slijedećih nekoliko godina, Michael je postao oprezniji kao kriminalac, shvativši da ima mnogo više za izgubiti u slučaju da bude pritvoren ili ubijen, što je dovelo do toga da je Trevor počeo vjerovati da Michael "mekani". Nakon nekog vremena, Trevor je upoznao sitnog pljačkaša Brada Snidera koji se često počeo priključivati njemu i Michaelu na pljačkama. Brad i Michael si nisu međusobno vjerovali niti se pretjerano podnosili, ali Brad i Trevor su se slagali do određenog stupnja zbog čega se Trevor planirao riješiti Michaela i nastaviti raditi sa Bradom.

Trevor i Michael su ostali partneri u zločinu do nesretne pljačke u Sjevernom Yanktonu 2004. Godine u kojoj su sudjelovali oni, Brad i neimenovani vozač. Pljačka je inicijalno tekla relativno glatko, ali stvari su se zakomplicirale kada je Trevor bio prisiljen ubiti sigurnosnog čuvara koji je uspio uhvatiti Michaela i vidjeti mu lice nakon čega su se tri pljačkaša morala probiti kroz policiju i bježati prema obližnjem gradiću Lunderduffu gdje ih je trebao čekati helikopter za bijeg. Nažalost, njihovog vozača je ubila policija te je Michael bio prisiljen preuzeti volan i nastaviti voziti prema Lunderduffu, ali plan je u potpunosti propao nakon što je auto u kojem su pljačkaši bježali udario vlak dok su prelazili prugu i uništio ga. Bez obzira na to što su bili predaleko od helikoptera, Michael je inzistirao da se svi drže plana, te su nastavili hodati prema helikopteru. Nedugo zatim, tri pljačkaša je napao savezni agent Dave Norton, koji je fatalno ozlijedio Brada i "ozlijedio" Michaela. Trevor je odbio ostaviti svoje prijatelje i zadržavao je policiju dok mu iscrpljeni Michael nije rekao da se spasi nakon čega je Trevor nevoljko pobjegao.

Kao rezultat neuspjele pljačke, Michael i Trevor su jedan za drugog vjerovali da su mrtvi. Trevor nakon pljčke nije mogao pristupiti svojoj ušteđevini, ali je bez obzira na to uspješno izbjegavao policiju nekoliko godina prije nego što je izgradio novi život u ruralnom gradiću Sandy Shores u San Andreasu. Ondje je postao ovisan o kristalnom metafetaminu i počeo dilati drogu uz svoje nove partnere; Rona Jakowskog—paranoičnog teoretičara zavjere, Wadea Herberta—Lutalicu sa niskim kvocijentom inteligencije i "Šefa"—Lokalnog proizvođača metafetamina. Posao se zvao Trevor Philips Poduzeće i specijalizirao se u krijumčarenje oružja u Meksiko te proizvodnju i prodaju Kristalnog Metafetamina. Tijelom svog boravka u Sandy Shoresu, Trevor je postao konkurencija i neprijatelj drugim lokalnim dilerima; Uličnoj bandi Aztecas, seljačkim dilerima iz obitelji O'Neil i motoristima iz kluba Lost MC. Sa članovima Lost MC-ja je imao posebnih problema zato što je Trevor često imao seksualne odnose sa Ashley, djevojkom vođe motorističke bande.

### Radnja GTA Onlinea

Igrač će se susresti sa Trevorom i Ronom nakon što dođe do ranka 13.

Nekoliko mjeseci prije radnje Grand Theft Auta V, Ron će kontaktirati igrača i reći im da su dileri koje su indirektno napadali radili za Trevora te će tražiti da se igrač nađe s njima u Sandy Shoresu gdje će Trevor zahtjevati da mu se igrač oduži obavljanjem poslova za njega.

Trevorovi poslovi se uglavnom sastoje od napadanja neprijateljskih bandi i krađe njihovih droga. Najčešća meta su Lost MC i poruke za poslove najčešće šalje Ron, ili rijeđe, sam Trevor.

Nakon Heists uodatea, Trevor će se povremeno javljati igračima i tražiti ih da sruše avione neprijateljskih fakcija. To se događa samo na PlayStationu 3 i Xboxu 360.

Trevor se u sklopu istog updatea pojavljuje kao glavni organizator četvrte od pet pljački—Serije A. On šalje grupu igrača da ukradu drogu od četiri bande i da mu je pomognu prevesti do potencijalnog kupca. Tijekom prijevoza, grupu napadaju sve bande od kojih su krali te ih oni moraju zadržavati dok prevoze drogu prema El Gordo svjetioniku. Po dolasku onamo, Trevor daje skupini njihov dio novca te oni odlaze dok Trevor ostaje i čeka kupca za kojeg se ispostavlja da je agent DOA-e. Trevor uspijeva pobjeći zasjedi skakanjem s litice i plivanjem na sigurno nakon čega je prikazan kako lupa glavom o drvo i nekontrolirano plače.

### Radnja GTA V

"*Što sa Trevorom, ha? Ako taj luđak shvati, ne, dozna da si živ, NAJEBAO SI!"*

—Dave Norton

Tijekom seksa sa Ashley, Trevor doznaje za pljačku draguljarne u Los Santosu i postaje zainteresiran nakon što svjedok izgovori filmski citat koji je bio omiljeni citat Michaela Townleyja. Šokiran, Trevor uzima pivo i napušta prikolicu gdje ga verbalno napada vođa Lost MC-ja Johnny Klebitz. Razlog tome jest to što se Trevor ponovno seksao sa Ashley. Trevor pokušava izbjeći sukob povlačenjem, ali Johnny odbija prestati vikati za njim što ga gurne do ruba nakon čega počinje vrijeđati njegovu vlastitu ovisnost o metafetaminu i podrugljivo ga poziva na seks, ustvrdivši da je to razlog njihovim problemima. Opustivši se, Johnny priznaje Trevoru da još voli Ashley te ga ovaj grli i počinje "tješiti". Na kraju, Wade, Ron i Ashley s užasom promatraju kako Trevor iznenada hvata Johnnija za vrat, gura ga na tlo i razbija mu bocu piva na glavi, ubivši ga gotovo odmah.

Znajući da će drugi članovi Lost MC-ja biti bijesni kada doznaju o Johnnijevoj smrti, Trevor uzima Wadea i Rona te njih troje odlaze do sastajališta bande u obližnjem Grapeseedu gdje se nalaze Terry Thrope i Clay Simmons, visoko rangirani članovi Lost MC-ja. Nakon što im Trevor u rugajućem tonu prizna da je ubio Johnnija, članovi se povlače prema glavnom sjedištu bande van Sandy Shoresa da obavijeste ostale dok ih Trevor, Wade i Ron love u Trevorovom kamionetu.

Odmah nakon toga, trio napada bajkersko skrovište i ubija većinu članova bande (uključujući Terrija i Claya) nakon čega naređuje Wadeu da dozna više o Michaelu Townleyju i njegovom mjestu stanovanja.

U međuvremenu, Trevor i Ron obavljaju dodatan posao, uključujući napad na vođu Aztecasa Ortegu (moguće ga je poštedjeti ili ubiti) i preuzimanje obližnje zračne piste nakon što članovi Lost MC-ja unište njegovu prikolicu kao čin osvete. Nakon što je nova grupa Lost MC-ja poslana da obnovi njihovu prisutnost u području Sandy Shoresa, Trevor se infiltrira u njihov kamp tijekom noći i uništava ga, istjeravši bandu iz područja zauvijek.

Trevor nakon toga počinje ustanovljivati poslove sa drugim organizacijama, uključujuči Kineske Trijade koje predvodi diler Wei Cheng, koji želi pouzdanog poslovnog partnera kako bi mogao proširiti svoje operacije na područje Okruga Blaine. Cheng onamo šalje svog sina i prevoditelja te im Trevor pokušava pokazati laboratorij za proizvodnju metafetamina, ali ih je prisiljen sakriti u zamrzivač nakon što laboratorij napadaju Aztecasi koji se Trevoru žele osvetiti zbog napadanja/ili ubijanja Ortege te ih Trevor i Šef moraju ubiti. Dvojac uspijeva obraniti laboratorij, ali Kinezi odbijaju raditi sa njima i odlučuju početi raditi sa Obitelji O'Neil. Bijesan nakon što dozna da su Kinezi odlučili raditi sa njegovim rivalima, Trevor odlučuje poubijati O'Neilove. Po putu onamo, Trevora na telefon zove Elwood O'Neil koji ga poziva na ranč da porazgovaraju, ali Trevor odbija ponudu i govori Elwoodu što planira učiniti njemu i njegovoj braći. Uspaničeni Elwood govori svojoj braći da čuvaju ranč pod svaku cijenu te odlazi sa dvojicom od njih, Waltonom i Wynnom na sastanak sa Chengovima. Bez obzira na napore cijele obitelji O'Neil, Trevor se uspijeva probiti kroz ranč i samostalno ubija svu prisutnu braću i njihove ljude (osim Elwooda, Waltona i Wynna) te spaljuje cijeli ranč kako bi uništio njihovu proizvodnju metafetamina.

Nešto kasnije, Wade informira Trevora da u Los Santosu žive dvije osobe sa imenom Michael Townley, ali da nijedna ne odgovara njegovom opisu, te da je najbliži spoj čovjek po imenu Michael De Santa koji je Townleyjeve dobi, ima dvoje djece i oženjen je za Amandu. Trevor prepoznaje alijas svog starog prijatelja te on i Wade odlaze u Los Santos, usput uništivši novo postavljeni kamp Lost MC-ja van grada. Po dolasku u Los Santos, Trevor i Wade se prisilno useljavaju u stan Wadeovog rođaka Floyda.

Trevor uskoro nakon toga pronalazi Michaela u njegovom domu u bogatoj četvrti Rockford Hills i šokira sve prisutne koji su vjerovali da je Trevor "vjerojatno" mrtav. Kada Trevor pita gdje je Tracey, Jimmy otkriva da je otišla na audiciju za *Fame Or Shame*. Trevor i Michael nakon toga odlaze u Maze Bank Arenu, znajući da će se Tracey osramotiti pred cijelom zemljom zbog manjka plesnog talenta. Dvojac upada na audiciju gdje je Tracey jednako šokirana kao i ostatak obitelji zbog Trevorovog naglog povratka. Kada se voditelj showa, Lazlow Jones počne nabacivati Tracey i čak joj sugerirati seks, Michael i Trevor postaju bijesni i počinju ga loviti.

Potjera završava u Rijeci Los Santos gdje Trevor ponižava televizijsku zvijezdu tako što ga tjera da skine hlače i pleše dok on to snima na mobitel. Dok odlazi iz područja, on proglašava da se "vratio" u Los Santos.

Nakon što dozna da Floyd radi na gradskoj porti, Trevor ga prisiljava da odvede njega i Wadea onamo prerušene kao radnike kako bi vidjeli ima li ondje išta što bi vrijedilo ukrasti. Dok je ondje, Trevor doznaje da privatna sigurnosna služba zvana Merryweather ima vlastiti teretni brod usidren u porti koji sadrži tajni teret. Vjerujući da je teret vrijedan, Trevor počinje planirati pljačku kako bi prisvojio teret uz Michaelovu pomoć zato što vjeruje da mu ovaj duguje.

Ali prije nego što planirana pljačka može početi, Trevora kontaktira visoko rangirani, ali vrlo korumpirani FIB-ov agent Steve Haines koji traži njegovu pomoć u izvlačenju zatvorenika kojeg drži IAA. Trevor pomaže u operaciji tako što kontrolira helikopter kojim Michael upada u i kasnije bježi iz zgrade te ga zadržava kao oblik plaće.